ANANลุ้นเทรด7ธ.ค.ไตรมาส3ขาดทุนยับ
&#8220;อนันดา&#8221; เทรด 7 ธ.ค. ลุ้นราคาวันแรก หลังขายไอพีโอถึง 1,333 ล้านหุ้น ไตรมาส 3 ขาดทุนหนัก 39 ล้าน เปิด ตปท.ซื้อหุ้นมาก
6 ธ.ค. 2555

“อนันดา” เทรด 7 ธ.ค. ลุ้นราคาวันแรก หลังขายไอพีโอถึง 1,333 ล้านหุ้น ไตรมาส 3 ขาดทุนหนัก 39 ล้าน เปิด ตปท.ซื้อหุ้นมาก
นายชานนท์ เรืองกฤตยา ประธานเจ้าหน้าที่บริหาร บริษัท อนันดา ดีเวลลอปเม้นท์ (ANAN) เปิดเผยว่า ภายหลังจากขายหุ้นให้กับประชาชนเป็นครั้งแรก (ไอพีโอ) จำนวน 1,333 ล้านหุ้น ที่ราคา 4.20 บาท ปรากฏว่าโครงสร้างผู้ถือหุ้นเปลี่ยนไปจากเดิมที่กลุ่มเรืองกฤตยาถือหุ้นอยู่ 1,999.99 ล้านหุ้น หรือ 100% ก็ลดเหลือ 60%
ด้าน HSBC กรุงเทพฯ ถือหุ้น 8.58% สแตนดาร์ดชาร์เตอร์ดถือหุ้น 6.41% ซิตี้แบงก์ถือหุ้น 5.20% และดอยช์แบงก์ถือหุ้น 2.35%
ทั้งนี้ หุ้น ANAN จะเข้าซื้อขายในตลาดหลักทรัพย์ครั้งแรกในวันที่ 7 ธ.ค. ในภาวะตลาดหุ้นโดยรวมเอื้ออำนวย จึงน่าจะส่งผลให้ราคาหุ้นสูงกว่าราคาจองที่ 4.20 บาท
นอกจากนี้ ANAN แจ้งผลดำเนินงานงวดไตรมาส 3 ปี 2555 ว่ามีผลขาดทุนสุทธิ 39.8 ล้านบาท เทียบกับไตรมาสเดียวกันปีก่อนที่ขาดทุนสุทธิ 26.68 ล้านบาท โดยขาดทุนเพิ่มขึ้น 13.12 ล้านบาท หรือ 49.17% เพราะค่าใช้จ่ายเพิ่มขึ้นจาก 148 ล้านบาท หลังใช้งบทางการตลาดมากขึ้น รวมถึงค่าใช้จ่ายในการโอนกรรมสิทธิ์ด้วย
สำหรับรายได้เพิ่มขึ้น 428 ล้านบาท เป็น 1,557 ล้านบาท เพราะรับรู้รายได้จากโครงการเดิมและโครงการใหม่ที่เพิ่งเริ่มโอนกรรมสิทธิ์
ทั้งนี้ ANAN ถือเป็นบริษัทแรกที่มีผลดำเนินงานขาดทุน แต่เข้าจดทะเบียนได้ตามเกณฑ์ใหม่ มูลค่าหลักทรัพย์ตามราคาตลาด (มาร์เก็ตแคป)